Държавен вестник, бр. 75, 2015 г., стр. 13

БРОЙ  75	
Д Ъ Р Ж А В Е Н  В Е С Т Н И К 	
СТР.  13  
(ЕО) № 657/2008, когато заявките за плащане 
са подадени от 15-о до 25-о число на третия 
месец след изтичане на отчетния период. 
(2) Заявките за плащане са по образец, 
утвърден от изпълнителния директор на Дър­
жавен фонд „Земеделие“, и включват следната 
информация:
1. наименование, адрес, ЕИК в търговския 
регистър или ЕИК по БУЛСТАТ на одобрения 
заявител;
2. броя на децата и учениците и учебните 
дни за съответния период;
3. доставените в учебните заведения коли­
чества мляко и млечни продукти.
(3) Към заявката за плащане изпълните­
лите по схема „Училищно мляко“ прилагат 
в оригинал или заверено копие на:
1. заповед или нотариално заверено пъл­
номощно на лицето, упълномощено да подаде 
документите;
2. първични счетоводни, разходооправда­
телни документи, доказващи закупуването на 
доставените мляко и млечни продукти през 
периода, за които се иска плащането, включ­
ващи търговска марка, вид и единична цена; 
в случаите, когато оригиналният документ е 
изготвен на чужд език, той трябва да бъде 
придружен с превод на български език;
3. първични счетоводни, разходооправда­
телни документи, издадени от заявители по 
чл. 10, ал. 1, т. 2 на всяко учебно заведение, 
което представляват, включващи вид и еди­
нична цена на доставените мляко и млечни 
продукти;
4. справка от счетоводните записи – удос­
товеряваща заприходяването на фактурите за 
закупени мляко и млечни продукти;
5. извлечение от банкова сметка, доказва­
що извършени плащания по банков път, или 
копие на фискален касов бон, удостоверяващ 
плащане в брой; при закупуване на мляко 
и млечни продукти от страна – членка на 
Европейския съюз, се прилага националното 
данъчно законодателство, а при внос – мит­
ническото законодателство;
6. приемно-предавателен протокол за дейст­
вително доставени количества за всеки от 
месеците от отчетния период на заявката за 
плащане, подписан от директора на учебното 
заведение и доставчика, по образец, утвърден 
от изпълнителния директор на Държавен фонд 
„Земеделие“;
7. месечна справка от директора на всяко 
учебно заведение за броя деца и ученици по 
чл. 6, присъствали в учебното заведение през 
отчетния период на заявката за плащане;
8. документ, доказващ процентното съдър­
жание на мляко, захар и други съставки в 
продуктите по приложение № 1.
(4) Изпълнителите по схема „Училищно 
мляко“ са длъжни при подаване на докумен­
тите да представят за проверка оригиналите 
на всички документи, за които се изискват 
копия. Копията на документите се заверяват, 
като заявителят напише „Вярно с оригинала“, 
подпише се и постави печат.
(5) Когато установи нередовност на пода­
дените документи или непълнота в заявените 
данни, Държавен фонд „Земеделие“ уведомява 
изпълнителя по схема „Училищно мляко“ 
с уведомителното писмо, което се изпраща 
по пощата с обратна разписка. Заявителят в 
срок до 10 работни дни от деня на получаване 
на уведомителното писмо може да отстрани 
констатираните нередности и/или непълноти 
чрез предоставяне на допълнителни и/или 
нови документи.
Чл. 15. (1) Държавен фонд „Земеделие“ 
може да извърши проверка на място на заяв­
ката за плащане. Въз основа на извършените 
административни проверки и проверки на 
място на заявката за плащане Държавен фонд 
„Земеделие“ одобрява или отхвърля изцяло 
или частично заявката за плащане, за което 
уведомява изпълнителя по схема „Училищно 
мляко“ с уведомителното писмо, което се 
изпраща по пощата с обратна разписка. 
(2) Държавен фонд „Земеделие“ изплаща 
одобрените суми на заявителя в срок до три 
месеца от подаването на заявката. В случаите 
по чл. 14, ал. 5 срокът се удължава с толко­
ва работни дни, колкото са били нужни за 
отстраняване на констатираните нередности 
и/или непълноти.
ДОПЪЛНИТЕЛНА РАЗПОРЕДБА
§ 1. По смисъла на наредбата:
1. „Придружителен документ към доставка“ 
е всеки документ, който съдържа най-малко 
следната информация:
а) точно описание на храната;
б) обем и количество на храната;
в) наименование и адрес на стопанския 
субект в сферата на производството на храни, 
от който е доставена храната;
г) наименование и адрес на изпращача 
(собственика), ако последният е различен от 
стопанския субект в сферата на производството 
на храни, от който е доставена храната;
д) наименование и адрес на стопанския 
субект в сферата на производството на храни, 
на който е доставена храната;
е) наименование и адрес на получателя 
(собственика), ако последният е различен от 
стопанския субект в сферата на производството 
на храни, на който е доставена храната;
ж) информация за идентифициране на пар­
тидата, частта или пратката (което е валидно);
з) датата на изпращане.
2. „Проверки на място“ са физически про­
верки, извършени чрез инспекции на място, 
включващи контрол на отчетността и контрол 
за използването на субсидираните продукти.